באסל אל-אסד

באסֶל אל-אסד (בערבית: باسل الأسد; 23 במרץ 1962 - 21 בינואר 1994) היה בנו השני של נשיא סוריה לשעבר, חאפז אל-אסד ואחיו של הנשיא המכהן, בשאר אל-אסד.

ביוגרפיה 

מגיל צעיר ייעד אותו אביו להיות מחליפו. הוא עמד בראש מערך הביטחון הנשיאותי, והנהיג מאבק עיקש בתופעת השחיתות שפשתה בממשל הסורי. הוא נהג להופיע לבוש במדי הצבא הסורי באירועים רשמיים, וגם היה ידוע כחובב מכוניות ורכיבה על סוסים.

מותו 
ב-21 בינואר 1994 יצא באסל אל-אסד במכונית מרצדס לכיוון נמל התעופה של דמשק, והתנגש במעגל תנועה, ככל הנראה לאחר שנהג במהירות גבוהה ובערפל, ומת במקום. מותו אילץ את אביו לשנות את תוכניותיו, והוא החל לטפח את בנו השני, בשאר, כיורשו. האחרון אכן היה לנשיא סוריה עם מותו של חאפז אל-אסד, בשנת 2000.

התקשורת מטעם המשטר הסורי מתייחסת לבאסל כאל שהיד. רחובות וכיכרות נקראו על שמו ברחבי סוריה, ופסלו הוצב בכמה מעריה.

באסל נקבר במאוזוליאום בכפר הולדתו של אביו, קרדאחה. בשנת 2000 נטמן לצדו אביו.

קישורים חיצוניים

פוליטיקאים סורים
באסל
הרוגי תאונות דרכים
ילדי מנהיגי מדינות
בוגרי אוניברסיטת דמשק
סורים שנולדו ב-1962
נפטרים ב-1994